A sportról szóló törvény (SZK Hivatalos Közlönye, 10/2016. szám) 137. szakasza, és Ada község statútuma (Ada Község Hivatalos Lapja, 10/2014. szám – egységes szerkezetbe foglalt szöveg) 41. szakasza 1. bekezdésének 32. pontja alapján, Ada Község Képviselő-testülete a 2016.12.22-én tartott ülésén meghozza a

**RENDELETET
AZ ADA KÖZSÉG LAKOSSÁGA KÖRÉBEN FELMERÜLŐ SPORTBELI IGÉNYEK ÉS ÉRDEKEK PÉNZELÉSÉRŐL/TÁRSPÉNZELÉSÉRŐL**

1. szakasz

A jelen rendelet szabályozza a pénzeszközök biztosítását Ada község költségvetésében az Ada község lakossága körében felmerülő sportbeli igények és érdekek pénzelésére/társpénzelésére.

2. szakasz

A lakosság körében felmerülő sportbeli igények és érdekek, amelyek teljesítésére eszközöket biztosítanak Ada község (a további szövegben: község) költségvetésében a sportról szóló törvénnyel (SZK Hivatalos Közlönye, 10/2016. szám) (a további szövegben: törvény) összhangban a következők:
1) a tömegsport előmozdításának, illetve a lakosság, különösen a gyermekek, az ifjúság, a nők és a fogyatékkal élők sportolásának serkentése és az ehhez szükséges feltételek megteremtése;
2) a község területén levő sportlétesítmények, különösen a lakótelepeken vagy azok közelében levő nyilvános sportpályák és iskolai sportlétesítmények építése, karbantartása és felszerelése, sportszerek és kellékek beszerzése;
3) kiemelt községi jelentőségű sportversenyek szervezése;
4) feltételek biztosítása és sporttáborok szervezése a tehetséges sportolók sportbeli fejlesztésére és a velük való szakmai munka minőségének előmozdítása;
5) a községbeli sportszervezetek részvétele a hazai és az európai klub versenyekben;

6) az iskoláskor-előtti korosztály testnevelése és az iskolai sport (a testnevelés előmozdítása, iskolai sportkörök és egyesületek működése, városi és községközi iskolai sportversenyek stb.);
7) sportterületén működő szervezetek tevékenysége, amelyeket a község alapított;
8) a község területén székelő, kiemelt községi jelentőségű sportszervezetek tevékenysége;

9) a sportolók, különösen a fiatal sportolók egészségvédelmének előmozdítása és a sportolók megfelelő sport-egészségügyi oktatásának biztosítása, beleértve az Anti-dopping oktatást;
10) a kategorizált sportolók sportbeli tökéletesítésének ösztöndíjazása, különösen az ígéretes sportolóké;

11) a negatív jelenségek megakadályozása a sportban (dopping, erőszak és illetlen magatartás, sporteredmények meg bundázása stb.);
12) a polgárok, a sportolók és a sportrendszer egyéb résztvevőinek képzése, tájékoztatása és tanácsadása a sport aktivitás és tevékenység megfelelő folytatásában jelentős kérdésekben;
13) időszakos tesztelés, összetartás, elemzés és a releváns információk disztribúciója a lakosság sportbeli igényei megfelelő teljesítéséhez a község területén, kutatási-fejlesztési projektek és sport kiadványok kiadása;
14) a sportrendszer községbeli résztvevői szakmai munkájának előmozdítása és a magasan szakképzett sportszakemberek és élsportolók alkalmazásának serkentése;
15) az állami tulajdonban levő sportcsarnokok és sportlétesítmények, amelyek használója a község valamint a község tulajdonában levő sportlétesítmények ésszerű és rendeltetésszerű használata, azok sporttevékenységre való használata jóváhagyásán és a sportrendszer résztvevői edzési időpontjai kiosztásán keresztül;
16) díjak és elismerések az elért sporteredményekért és a sport fejlesztéséhez való hozzájárulásért.

A lakosság igénye a jelen szakasz 1. bekezdésének 1), 2) és 6) pontjából elsőbbséget élvez azon programok kiválasztásánál, amelyekkel a lakossága körében felmerülő sportbeli igényeket teljesítik a községben, illetve az egyéb programok, azután hagyhatók jóvá, miután teljesítve lett a lakosság igénye a jelen szakasz 1. bekezdésének 1), 2) és 6) pontjából.

A program hordozója, amellyel biztosítva van a lakosság igényének teljesítése a jelen szakasz 1. bekezdéséből, ugyanazon tevékenység pénzelésére nem terjeszthet elő programokat eszközökre a Szerb Köztársaság más hatalmi szintjétől.

A sportszervezetnek, amely az éves program hordozója, a megfelelő illetékes ágazati sportszövetség tagjának kell lennie, amelyen keresztül közérdek valósul meg a sport területén, valamint az Ada Községi Sportszövetség tagjának.

 A saját éves programjavaslatát, valamint az Ada község területén székelő, a sport területén tevékenykedő szervezetek éves programjait a jelen rendelet 1. szakasza 1. bekezdésének 1), 2), 3), 5), 6), 8), 10), 12), 13), 14) és 16) pontjából az Ada Községi Sportszövetség terjeszti elő, a külön programok javaslatait pedig a jelen rendelet 1. szakasza 1. bekezdésének 4), 9), 11) és 15) pontjából, az Ada Községi Sportszövetség és az önkormányzati egység területén székelő, a sport területén tevékenykedő egyéb szervezetek terjesztik elő, összhangban a törvény 117. szakasza 1. bekezdésében megállapított ütemtervvel.

3. szakasz

 A lakosság jelen rendelet 2. bekezdésének 1. pontja szerinti igényének és érdekének pénzelésére/társpénzelésére a község a saját költségvetésében biztosít megfelelő eszközöket, a törvénnyel megállapított elsőbbségek tiszteletben tartásával.

Az eszközök összegét a lakosság jelen rendelet 2. bekezdésének 1. pontja szerinti igényének és érdekének pénzelésére/társpénzelésére minden évben a községi költségvetésről szóló határozattal állapítják meg.

4. szakasz

Az eszközöket a jelen rendelet 3. szakaszából a törvénnyel összhangban használják, az alábbiak pénzelésére:
1. éves program és
2. külön programok.

A követelményeket a programok jóváhagyására és az eszközök odaítélésére, a programjavaslatok tartalmát és a javaslathoz melléklendő dokumentációt, az eszközök jóváhagyásának és odaítélésének módját, a program megvalósításáról szóló jelentést, a jóváhagyott programok megvalósításának ellenőrzését az Ada község lakossága körében felmerülő sportbeli igények és érdekek teljesítésére irányuló programok jóváhagyásáról és pénzeléséről/társpénzeléséről szóló szabályzat rendelkezései állapítják meg.

 A jelen szakasz előző bekezdése szerinti szabályzatot a Községi Tanács hozza meg.

 Az éves, valamint a külön programok, illetve projektek kiértékelésére a Községi Tanács szakbizottságot alakít.

A határozatot az eszközök odaítéléséről a következő költségvetési évre azon éves programok, valamint külön programok, illetve projektek megvalósítására, amelyekkel közérdek valósul meg a sport területén, a Községi Tanács hozza meg, a szakbizottság javaslatára.

5. szakasz

Mindenre, ami a jelen rendelettel nincs szabályozva a törvény, valamint az Ada község lakossága körében felmerülő sportbeli igények és érdekek teljesítésére irányuló programok jóváhagyásáról és pénzeléséről/társpénzeléséről szóló szabályzat rendelkezéseit alkalmazzák.

6. szakasz

Jelen rendelet a meghozatala napján lép hatályba és megjelenik Ada Község Hivatalos Lapjában.

Szerb Köztársaság

Vajdaság Autonóm Tartomány

Ada község

ADA KÖZSÉG KÉPVISELŐ-TESTÜLETE

Szám: 400-31/2016-01 Búcsú Attila s.k.

Ada,2016.12.22. ADA KKT ELNÖKE